Aragón ye o primer productor d'o Estau Espanyol en o que fa a archilas refractarias, entre as que se troban as archilas plasticas y as archilas con un alto conteniu en alumina. S'espleitan en l'actualidat en La Canyada de Beric, Foz Espalda-Bezeit y Castellot, todas en a provincia de Teruel. D'antis mas bi habió tamién espleitacions d'archilas ceramicas plasticas en as localidat teruelanas de Crivillén, Gargallo, Estercuel, Arinyo, Oliet, Los Olmos y Tronchón. A producción total ye de mas de 850.000 toneladas a l'anyo entre as 14 espleitacions existents en as que treballan mas de 140 personas.